በንግድ ዘርፍ የሚታዩ ችግሮችን ለመፍታት መንግስት ፈጣን እርምጃ መውሰድ እለበት – ነጋዴዎች
በንግድ ዘርፍ የሚታዩ ችግሮችን ለመፍታት መንግስት ፈጣን እርምጃ መውሰድ እንዳለበት ዋልታ ያነጋገራቸው በተለያዩ ዘርፍ የተሰማሩ ነጋዴዎች ጠይቀዋል፡፡በሀገሪቱ በአንዳንድ ቦታ ተከስተው የነበሩ ችግሮች እንዲሁም በንግድ ስርዓት ውስጥ ያሉ የአፈፃፀም ክፍተቶች በዘርፉ ተግዳሮት መሆናቸውን ገልጸዋል፡፡አዲሱ ጠቅላይ ሚኒስትር ዶ/ር አብይ አህመድ በፓርላማ በገቡት ቃል መሰረት በንግዱ ዘርፍ ያሉ ውስብስብ ችግሮችን ለመፍታት የሚያስችሉ እርምጃዎችን ይወስዳሉ ብለው እንደሚያምኑም ነጋዴዎች ተናግረዋል፡፡በንግድ ስርዓት ህጎች ዙሪያ ነባራዊ ሁኔታዎችን እና የሀገሪቱ ወቅታዊ ሁኔታ ታሳቢ ተደርገው ሊሰራባቸው እንደሚገባም አንስተዋል፡፡መንግስት በገቢ ስርዓት ውስጥ ያሉ ክፍተቶችን ለይቶ በማየት መፍትሔ እንዲሰጥም ጠይቀዋል፡፡በንግድ ዘርፍ በሚከናወኑ ስራዎች የንግዱን ማህበረሰብን ሊያሳትፍ እንደሚገባና መንግስት የሚወስዳቸውን እርምጃዎች ከመደገፍ ባሻገር ከእነሱ የሚጠበቀውን ሁሉ ለማድረግ ዝግጁ መሆናቸውንም ነጋዴዎቹ ገልጸዋል፡፡መላው የንግድ ማህበረሰብም ሃላፊነቱን በአግባቡ በመወጣት የመንግስትን ስራ ማገዝ እንደሚገባውም ጥሪያቸውን አቅርበዋል፡፡